EkBass/fiwiki-20250220-pages-articles huggingface dataset:
Kullervo Hulkko

Kullervo Kuudes Veikko Hulkko (2. heinäkuuta 1914 Kemijärvi - 17\. joulukuuta 1965 Oulu) oli vanhoillislestadiolainen rovasti ja kirkkoherra. Vuodesta 1959 alkaen hän toimi Oulun tuomiokapitulin notaarina ja sittemmin Oulun yliopiston opettajainvalmistuslaitoksen uskonnon lehtorina.s.149 ==Henkilöhistoria== Hulkon vanhemmat olivat Kemiyhtiön konttoripäällikkö Arvid Hulkko ja Hilja Pöykkö, joiden perheessä oli 14 lasta. Hänen puolisonsa vuodesta 1941 oli Toini Annikki Liakka. Lukion Hulkko kävi Oulun lyseossa, minkä jälkeen hän vuonna 1933 kirjoittautui Helsingin yliopiston teologiseen tiedekuntaan. Hänet vihittiin papiksi 11.9.1936 Oulussa. Hulkko suoritti filosofian kandidaatin tutkinnon 1939 ja teologian lisensiaatin tutkinnon 1955. Syksyllä 1950 hän opiskeli Lundin yliopistossa kolme kuukautta.s.16 Hulkko tunnettiin vanhoillislestadiolaisena pappina, saarnamiehenä ja kirkkohistorian tutkijana Suomessa, Pohjoismaissa ja Amerikassa. Papin tehtävät hän aloitti ensin sotilaspappina ja sitten elokuussa vuonna 1941 rintamalla haavoituttuaan Kemijärvellä, jossa hän toimi jonkin aikaa myös vt. kirkkoherrana. Myöhemmin hän työskenteli pappina Kajaanissa ja Iisalmessa ja kirkkoherrana Kuivaniemellä ja Iissä ennen siirtymistään Ouluun. Oulussa hän toimi ensin Oulun tuomiokunnan notaarina ja vuodesta 1960 Oulun opettajainvalmistuslaitoksen uskonnonlehtorina. Oulussa asuessaan hän toimi myös muun muassa kaupunginvaltuutettuna. == Kirjallinen tuotanto == Hulkko julkaisi useita uskonnollisia teoksia ja uskontoon liittyviä tietokirjoja ja muita julkaisuja: * * * * * * == Lähteet == Luokka:Suomen evankelis- luterilaisen kirkon papit Luokka:Oulun kaupunginvaltuutetut Luokka:Vanhoillislestadiolaiset saarnaajat Luokka: Suomalaiset opettajat Luokka: Suomalaiset kirjailijat Luokka: Suomalaiset tietokirjailijat Luokka:Vuonna 1914 syntyneet Luokka:Vuonna 1965 kuolleet
Nyrkkeilyn maailmanmestaruuskilpailut 1991

Vuoden 1991 nyrkkeilyn maailmanmestaruuskilpailut järjestettiin 14. marraskuuta – 24. marraskuuta 1991 Sydneyssä, Australiassa. Kisoissa oteltiin 12 painoluokassa. == Suomen edustajat == Painoluokka Nyrkkeilijä Sijoitus 51 kg Jyri Paakkunainen karsiutui 1. kierroksella 57 kg Reijo Vuorinen karsiutui 2. kierroksella 60 kg Marko Nieminen karsiutui 1. kierroksella 63,5 kg Jyri Kjäll karsiutui puolivälierissä == Lähteet == * Luokka:Nyrkkeilyn maailmanmestaruuskilpailut Luokka:Vuoden 1991 urheilu Luokka:Sydneyn urheilu
Anurognathus

Anurognathus ammoni oli eräs jurakaudella elänyt lentolisko. Siitä tunnetaan vain yksi Solnhofenin kalkkikivestä Baijerista löytynyt luuranko. Luuranko löydettiin vuonna 1923 ja se on ajoitettu 156–144 miljoonan vuoden taakse myöhäiselle jurakaudelle. Anurognathuksen ruumiinpituus oli vain 9 senttimetriä, mutta siipiväli ylsi 50 senttimetriin. Painoa oli vain muutama gramma. Lajilla oli lyhyt pää, jossa oli pienet terävät hampaat, joilla se luultavasti söi pieniä hyönteisiä. Häntä oli surkastunut pieneksi, mutta teki sen lennosta taidokkaamman. Se kuului silti pitkähäntäisten lentoliskojen ryhmään. Sana Anurognathus tarkoittaa ”ilman häntää ja leukaa”. Luokka:Lentoliskot
Alexandre Herculano

Alexandre Herculano de Carvalho e Araújo (1810 Lissabon, Portugali – 1877 Vale de Lobos, Portugali) oli uuden ajan kuuluisimpia portugalilaisia runoilijoita ja prosaisteja, portugalilaisen romanttisen koulukunnan perustajia. Hän oli kuninkaallisen kirjaston kirjastonhoitaja. Herculano oli vuodesta 1837 Panorama-lehden päätoimittaja ja julkaisi siinä ensimmäisiä runojaan. Suurin osa hänen runotuotannostaan sisältyy kokoelmaan Harpa do Crente (1838). Hänen esikoisteoksensa oli rytmisellä proosalla kirjoitettu raamatullis-poliittinen runoelma A voz do propheta (1836). Sitä seurasi runokokoelma, niinikään sisällykseltään uskonnollis-poliittinen, A harpa do crente (1838). Ansiokkaita ovat hänen romaaninsa Eurico, o presbytero ja kertomus O monge de Cister. Monastica-sarja oli Portugalissa historiallisen romaanin alkuunpanija. Herculano on kirjoittanut romaanien lisäksi muitakin historiateoksia, joista ansiokkaimpia ovat Historia da Portugal (1854–1859) ja Da origem e estabelecimento da inquisição em Portugal (1854–1859).Herculano de Carvalho e Araujo, Alexandre, Tietosanakirja osa 3, palsta 372, Tietosanakirja Osakeyhtiö 1911 ==Teokset== ===Runokokoelmat=== * A Voz do Profeta (1836) * A Harpa do Crente (1838) * Poesias (1850) ===Näytelmät=== * O Fronteiro de África ou três noites aziagas (1838) * Os Infantes em Ceuta (1842) ===Romaanit=== * O Pároco de Aldeia (1851) * O Galego: Vida, ditos e feitos de Lázaro Tomé (1846) * O Bobo (1843) * O Monasticon ** Eurico, o Presbítero: Época Visigótica (1844) ** O Monge de Cister: Época de D. João I (1848) * Lendas e narrativas (1851) == Lähteet == ==Kirjallisuutta== * Maailmankirjallisuuden kultainen kirja. Espanjan ja Portugalin kirjallisuuden kultainen kirja, WSOY 1954 (sisältää Alexandre Herculanon tekstinäytteitä) ==Aiheesta muualla== * Herculano de Carvalho e Araujo, Alexandre, Nordisk familjebok, 11 Uggleupplagan * Alexandre Herculanon teoksia projekti Gutenbergissa Luokka:Portugalilaiset kirjailijat Luokka:Portugalilaiset runoilijat Luokka:Romantiikan kirjailijat Luokka:Vuonna 1810 syntyneet Luokka:Vuonna 1877 kuolleet
Dina Sherman

Dina Sherman on yhdysvaltalainen ääninäyttelijä, joka tunnetaan muun muassa vuoden 2006 Prätkähiiret -sarjasta Minnin roolista. ==Ura== Enimmäkseen äänirooleja tehnyt Sherman on esiintynyt myös televisiosarjoissa kuten Dharma & Greg, Siskoni on noita ja Good Morning, Miami. 1990-luvulla ensimmäiset ääniroolinsa tehnyt Sherman on ääninäytellyt usein sivuhahmoja. Ensimmäinen päärooli oli animesarjassa Mon Colle Knights, jossa hän dubbasi Glukoa. Sherman teki dubbauksia myös Digimoniin. ==Ääniroolit== *Final Fantasy XIV (2010) *Bleach (2008) *Prätkähiiret (2006–2007) *Naruto (2006) *Digimon Frontier (2002) *Digimon Tamers (2002) *Digimon Zero Two (2000–2001) *The Puzzle Club Pet-Napping Mystery (1999) *Teräsmies (1999) *The New Batman Adventures (1998) *In the House (1997) *Duckman: Private Dick/Family Man (1994) *Sazan aizu (1994) *They Came from Outer Space (1991) *Pienen pieni veturi (1991) == Aiheesta muualla == * TV.com * Voice Chasers Luokka:Yhdysvaltalaiset ääninäyttelijät Luokka:Syntymävuosi puuttuu Luokka:Elävät henkilöt
Magnum II

Magnum II on rockyhtye Magnumin toinen studioalbumi. Se julkaistiin vuonna 1979 Jet Recordsin kautta. Albumilta julkaistiin kaksi singleä, "Changes" (syyskuu 1979) ja "Foolish Heart" (marraskuu 1979). ==Kappaleet== Kaikki kappaleet on säveltänyt ja sanoittanut Tony Clarkin. #"Great Adventure" – 4:54 #"Changes" – 3:15 #"The Battle" – 2:10 #"If I Could Live Forever" – 4:02 #"Reborn" – 5:45 #"So Cold The Night" – 4:04 #"Foolish Heart" – 3:13 #"Stayin' Alive" – 3:22 #"Firebird" – 4:47 #"All Of My Life" – 4:43 Vuonna 2005 julkaistun laajennetun version bonusraidat: # * "Lonesome Star" [B-Side] – 3:13 #"Changes" [Remix] – 4:11 #"Everybody Needs" [B-Side] – 2:52 #"Changes" [Live] – 3:44 #"Foolish Heart" [Acoustic] – 2:54 ==Kokoonpano== *Tony Clarkin – kitara *Bob Catley – laulu *Wally Lowe – basso *Richard Bailey – koskettimet, huilu *Kex Gorin – rummut ==Aiheesta muualla== * Magnum II: Expanded Edition – Sanctuary Recordsin albumia käsittelevä sivusto luokka:Vuoden 1979 albumit Luokka:Magnumin albumit
Jerry Houser

Jerry Houser (s. 14. heinäkuuta 1952 Los Angeles, Kalifornia) on yhdysvaltalainen näyttelijä ja ääninäyttelijä. Houserin ura alkoi 1970-luvulla kun hän vieraili eri televisiosarjoissa ja elokuvissa. Hän tulikin tunnetuksi vuoden 1977 elokuvasta Lämäri. Kuitenkin 1980-luvulta lähtien Houser on toiminut enemmän ääninäyttelemisen parissa kimeän äänensä myötä ja onkin esiintynyt animaatiosarjojen lisäksi tv-mainoksissa. Luokka:Yhdysvaltalaiset näyttelijät Luokka:Videopelien ääninäyttelijät Luokka:Vuonna 1952 syntyneet Luokka:Elävät henkilöt
Verta ja luita

Verta ja luita oli Ne Luumäet -yhtyeen toinen albumi. Se julkaistiin vuonna 1989 sekä vinyyli- että CD-levynä. Edellisestä levystä poiketen kappaleet eivät ole suomennoksia Ramones-yhtyeen lauluista, vaan yhtyeen omaa tuotantoa. Albumin kansitaide muistuttaa kauhusarjakuvalehteä, ja se on peräisin Yöjuttu- sarjakuvalehdestä vuodelta 1975, alkuperäinen kansi on yhdysvaltalaisesta lehdestä Vault of Evil, numero 8, vuodelta 1973. . Kansitaiteilija on Rich Buckler. Albumin takakannessa on muun muassa ilmoitettu tuottajan sijaan päätoimittaja. Vuonna 1997 Poko Rekords uudelleenjulkaisi levyn CD-muodossa. == Kappaleet == # # # # # # # # # # # # # # # # # # # # # == Aiheesta muualla == * Verta ja luita finnmusic.net -sivustolla Luokka:Vuoden 1989 albumit Luokka:Ne Luumäet -yhtyeen albumit
Boris Berezovski (pianisti)

Boris Vadimovitš Berezovski (, s. 4. tammikuuta 1969 Moskova) on venäläinen pianisti. Berezovski opiskeli Moskovan konservatoriossa. Vuoden 1988 ensiesiintymisensä jälkeen Times-lehti kuvaili häntä sanoin: "An artist of exceptional promise, a player of dazzling virtuosity and formidable power". Kaksi vuotta myöhemmin hän voitti ensimmäisen palkinnon kansainvälisessä Tšaikovski-kilpailussa Moskovassa. ==Lähteet== Luokka:Venäläiset pianistit Luokka:Vuonna 1969 syntyneet Luokka:Elävät henkilöt
Brad Garrett

Brad H. Gerstenfeld (s. 14. huhtikuuta 1960 Woodland Hills, Los Angeles, Kalifornia) on yhdysvaltalainen näyttelijä ja koomikko. Hänet tunnetaan parhaiten televisiosarjasta Kaikki rakastavat Raymondia, josta Garrett voitti kolme Emmy-palkintoa vuosina 2002, 2003 ja 2005. Uransa alkuvaiheessa hän oli stand up -koomikko ja menestyksen myötä Garrett jatkoi esiintymisiään televisiossa. 1980-luvun lopulla hän esiintyi muutamissa televisiosarjoissa vierailevana tähtenä kunnes vuonna 1996 hän sai roolin komediasarjasta Kaikki rakastavat Raymondia. Sarja kesti aina vuoteen 2005 asti. Matalan äänensä myötä hän on myös toiminut ääninäyttelijänä 1980-luvulta asti, joista tunnetuimmat roolit ovat The Big Dog -animaatiossa kaksi tyhmää koiraa vuosina 1993–1995 ja Rasvanahka Prätkähiiret-animaatiossa. ==Aiheesta muualla== * Luokka:Yhdysvaltalaiset televisionäyttelijät Luokka:Yhdysvaltalaiset koomikot Luokka:Vuonna 1960 syntyneet Luokka:Elävät henkilöt
Chi

Chi voi tarkoittaa seuraavia: * Chi, qi, kiinalainen käsite, elämänenergia * Chi, ち tai チ, japanilainen kana-kirjoitusmerkki * CHI, Chilen maakoodi * Chi, henkilöitä: ** Chi Chunxue (s. 1988), kiinalainen maastohiihtäjä ** Chi Kueng Ho, Godfrey Ho (s. 1948), hongkongilainen elokuvaohjaaja ja käsikirjoittaja ** Chi Wang, yhdysvaltalainen sarjakuvien tekijä ** Chi Zijian (s. 1964), kiinalainen kirjailija ** Nina Li Chi (s. 1961), kiinalainen näyttelijä, Miss Aasia 1986 * Chi, kuvitteellisia henkilöitä: ** Chi, kissanpentu mangasarjassa Chi's Sweet Home ** Quan Chi, Mortal Kombat -tappelupelisarjassa * khii, kreikkalaisen kirjaimiston 22. kirjain.
Postiseikkailu

Postiseikkailu (vuoteen 2023 asti Kantti X Kantti) on huvipuistolaite Särkänniemessä. Laitteessa on betonielementeistä rakennettu kiemurteleva autorata, jonka keskellä kulkee kisko, josta vanhan ajan autot saavat virran sähkömoottoreihinsa. Rata on avattu vuonna 1981, ja autot on valmistanut saksalainen Ihle, joka on valmistanut myös Linnanmäen Maisemajunan. Laite on suunnattu lapsille, mutta kyytiin pääsevät myös aikuiset. Vuonna 2023 laitetta uudistettiin ja se sai uuden nimen Postiseikkailu. == Lähteet == == Aiheesta muualla == * Postiseikkailu Särkänniemen sivuilla * Kantti X Kantti Särkänniemen sivulla (Arkistoitu versio) Luokka:Huvipuistolaitteet Luokka:Särkänniemi
C’mon and Love Me

C’mon and Love Me/Getaway on Kiss-yhtyeen single vuodelta 1975. Laulaja- kitaristi Paul Stanley on kirjoittanut kappaleen C'mon and Love Me ja kappaleen Getaway on kirjoittanut soolokitaristi Ace Frehley. Stanley laulaa kappaleen C'mon and Love Me ja rumpali Peter Criss kappaleen Getaway. == Kappaleet == # C’mon and Love Me (säv., san. ja sov. Paul Stanley) # Getaway (säv., san. ja sov. Ace Frehley) == Kokoonpano == * Paul Stanley – rytmikitara, laulu (kappaleessa C'mon and Love Me), taustalaulu * Gene Simmons – bassokitara, taustalaulu * Ace Frehley – soolokitara, taustalaulu * Peter Criss – rummut, taustalaulu, laulu (kappaleessa Getaway) Luokka:Kissin kappaleet Luokka:Vuoden 1975 kappaleet
Sure Know Something

“Sure Know Something“ on yhdysvaltalaisen Kiss-yhtyeen kappale, joka julkaistiin ensimmäisen kerran yhtyeen seitsemännellä studioalbumilla Dynasty vuonna 1979. Kappaleen ovat säveltäneet yhtyeen laulaja ja rytmikitaristi Paul Stanley ja Dynastylla yhtyeen tuottajana työskennellyt Vini Poncia. Kappaleen laulaa Paul Stanley. “Sure Know Something“ julkaistiin Dynastyn toisena singlenä vuoden 1979 elokuussa b-puolenaan yhtyeen rumpali Peter Crissin, lauluntekijä Stan Penridgen ja Poncian säveltämä, Peter Crissin laulama kappale “Dirty Livin’“. Länsi-Saksassa ja Ranskassa singlen kappalejärjestys muutettiin, ja “Dirty Livin'“ julkaistiin singlen a-puolena, kun “Sure Know Something“ sen sijaan oli vaihdettu singlen b-puoleksi. ”Sure Know Something” ylsi yhtyeen kotimaassa Yhdysvalloissa top 50:een, mutta suurin menestys se oli Alankomaissa, missä se pääsi listakolmoseksi. Kappale käynnistyy yhtyeen basisti Gene Simmonsin soittamalla bassokuviolla. Vini Poncia pitää kappaletta parhaana, jonka hän on yhdessä Paul Stanleyn kanssa tehnyt. Myös Stanley itse on kehunut kappaletta ja kertonut nauttineensa sen soittamisesta. Kappaleen työstö aloitettiin kertosäkeestä, minkä jälkeen ilmaan heitettiin erilaisia ideoita. == Kappaleet == ;A-puoli # ;B-puoli # * == Lähteet == * Singlen kappaleet, kestot ja tuottajat: Single austriancharts.at -sivustolla === Viitteet === Luokka:Kissin kappaleet Luokka:Vuoden 1979 kappaleet
Tervasoutu

Tervasoutu on Oulujoella vuosittain järjestettävä tapahtuma, jossa tervaveneillä soudetaan joen yläjuoksulta Ouluun kulkenutta perinteistä tervankuljetusreittiä. Veneet ovat perinteisten tervaveneiden mallisia 10–15 hengen veneitä. Vuonna 2007 venekuntia oli 27 kappaletta.Tervasoutu-tapahtuman internet-sivu Reitti lähtee Oulujärven suulta Vaalasta, kulkee Utajäven ja Muhoksen läpi, ja päättyy Ouluun. Voimalaitospadot kierretään maitse. Oulun Kilpaveljet ry on järjestänyt tapahtuman vuodesta 1984 lähtien yleensä viikkoa ennen juhannusta. == Lähteet == Luokka:Oulun urheilutapahtumat Luokka:Suomen soutukilpailut
Oulun kansainvälinen lasten- ja nuortenelokuvien festivaali

Oulun kansainvälinen lasten- ja nuortenelokuvien festivaali on Oulussa vuosittain pidettävä lasten- ja nuortenelokuvien katselmus- ja kilpailutapahtuma. Festivaalin järjestää Oulun Elokuvakeskus ry. Tapahtumaa on järjestetty vuodesta 1982 lähtien. Festivaali jakaantuu viiteen sarjaan: kilpasarja, nuortensarja, maailmanpyörä, kotimainen katselmus ja erikoissarjat.Tapahtuman verkkosivut Festivaaleilla jaetaan muun muassa kilpailusarjan parhaan elokuvan ohjaajalle sanomalehti Kalevan lahjoittama 3 000 euroa, Kansainvälisen lasten- ja nuortenelokuvien järjestön CIFEJ:n palkinto sekä Sanna Koiviston suunnittelema Pikku karhu, suomalaisen lastenelokuva-alan tunnustuspalkinto. Festivaali järjestetään vuosittain viikolla 47. Esityspaikkoja ovat Finnkino Plaza sekä Kulttuuritalo Valveella sijaitsevat Valvesali ja Studio. Alun perin päätapahtumapaikkana oli vuonna 1982 valmistuneen Oulun kaupunginkirjaston uudisrakennuksen 168-paikkainen elokuvasali, jossa toimi Oulun Kirjastokino. == Lähteet == ==Aiheesta muualla== * Oulun Elokuvakeskus ry * Elokuvateatteri Studio * Oulun kaupunki * Kulttuuritalo Valve * CIFEJ * european-films.net Luokka:Suomalaiset elokuvajuhlat Luokka:Oulun tapahtumat
Rotuaari Piknik

Rotuaari Piknik on Oulussa vuosittain järjestetty musiikkitapahtuma. Festivaali järjestettiin kaupungin keskustassa kävelykatu Rotuaarilla. Tapahtuma on järjestetty vuodesta 1999, yleensä kolmi- tai nelipäiväisenä heinäkuun alussa.Rotuaari Piknikin internet-sivusto Festivaalin korvaa vuonna 2017 alkanut Suomipop Festivaali. Esimerkiksi vuonna 2007 festivaaleille osallistui 7 300 maksanutta vierasta. Esiintyjinä olivat muun muassa Martti Servo & Napander, Apulanta ja Irina. Rotuaari Piknikin järjestää Pro Piknik Festivals Oy ja promoottorina toimii Ilpo Sulkala. Kesällä 2023 Piknik järjestettiin taas usean vuoden tauon jälkeen, uudessa paikassa Mannerheimin puistossa. ==Lähteet== Luokka:Oulun tapahtumat Luokka:Musiikkifestivaalit Suomessa Luokka:Oulun musiikki
Norderney

Norderney on yksi seitsemästä asutusta saaresta Itäfriisiensaarilla Saksan Pohjanmeren rannikolla. Alue kuuluu Ala-Saksin osavaltioon ja Aurichin piirikuntaan ja muodostaa oman kuntansa. Saari on 14 kilometrin pituinen ja noin 2,5 kilometrin levyinen, ja sen kokonaispinta-ala on noin 26,3 neliökilometriä, joten se on Saksan kymmenenneksi suurin saari. Norderneyn väkiluku on 6 088 henkeä (2014). Saaren pohjoisrannalla sijaitsee 14 kilometrin pituinen hiekkaranta, joka tekee Norderneystä houkuttelevan turistikohteen. Toisen maailmansodan aikana Kanaalisaarten Alderneyssä toiminut Lager Norderneyn työleiri oli saanut nimensä Norderneyn saaren mukaan. == Lähteet == == Aiheesta muualla == Luokka:Aurichin piirikunta Luokka:Saksan saaret Luokka:Ala-Saksin kunnat Luokka:Pohjanmeren saaret
Aapeli (täsmennyssivu)

Aapeli tarkoittaa seuraavia suomalaisia asioita ja henkilöitä: *Aapeli, miehen etunimi * Aapeli eli Simo Puupponen, kirjailija ja lehtimies *Aapeli, ensimmäinen suomalainen digitaalinen pelilaite *Aapeli.com, vuosina 2002–2019 toiminut peliyhteisöpalvelu *Aapeli, vuoden parhaalle pelille myönnettävä palkinto *Kauppakeskus Aapeli, kauppakeskus Kuopiossa. *Aapeli-myrsky, ennätyksellinen myrsky vuoden 2019 alussa.:sv:Stormen Alfrida == Lähteet ==
Maggie Q

Margaret Denise Quigley, paremmin tunnettu nimellä Maggie Q, myös Maggie Quigley (s. 22. toukokuuta 1979 Honolulu, Havaiji) on yhdysvaltalainen näyttelijä ja malli. Maggie Q on tunnettu julkisuuden henkilö Hongkongissa ja muualla Aasiassa. Hän on näytellyt viime vuosina myös merkittävissä tuotannoissa Hollywoodissa. Hän näytteli pääosaa televisiosarjassa Nikita. == Varhainen elämä == Maggie Q:n yhdysvaltalainen isä oli syntyperältään sekoitus puolalaista, irlantilaista ja ranskalaista. Hänen äitinsä oli puolestaan vietnamilainen. Hänen vanhempansa olivat tavanneet isän ollessa komennuksella Vietnamissa. Maggie Q on uusioperheen viidestä lapsesta nuorin. Hänellä on kaksi siskoa sekä kaksi sisarpuolta äitinsä edellisestä avioliitosta. Hän kilpaili lapsuudessaan uinti- ja yleisurheilukilpailuissa. Valmistuttuaan Mililani High Schoolista Maggie Q lähti Japaniin ja Hongkongiin ansaitsemaan rahaa mallina. Hän sai ensimmäisen näyttelijänroolinsa kiinankielisessä televisiosarjassa vuonna 1998 ja on jatkanut alalla siitä lähtien. == Ura == Maggie Q saavutti huomiota työskennellessään mallina Hongkongissa. Hänen läpimurtonsa näyttelijänä oli pääroolit Hongkong-elokuvissa Gen-Y Cops ja Naked Weapon, joissa hän esitti itämaisia taistelulajeja käyttävää tappajaa Charlene Chingiä. Maggie Q kokeili myös menestyksekkäästi Hongkongin teatteria David Pinnerin All Hallow's Evessä. South China Morning Postin toimittaja Tom Hilditch arvioi tähtiesitykseksi hänen suorituksensa 16-vuotiaan, puhkeavaa seksuaalisuuttaan kokevan nuoren naisen roolissa. Hänen Hollywood-uransa tunnetuimmat työt ovat rikollisjohtajan rakastajattaren kungfu-taistelija Mai Linhin rooli elokuvissa Die Hard 4.0 sekä hänen Vaarallinen tehtävä III näyttelemänsä IMF-tiedustelujärjestön eliittijoukon ainoan naisjäsenen Lei Zhenin rooli. Lisäksi Maggie Q näytteli pääosaa yhdysvaltalaisessa rikossarjassa Nikita. == Lähteet == == Aiheesta muualla == * Maggie Q Maggie Q Maggie Q Luokka:Amerikanvietnamilaiset Maggie Q
Margi McAllister

Margaret I. McAllister on englantilainen kirjailija, joka asuu Yorkshiressä. Hän toimi pitkään tanssin ja draaman opettajana, mutta on nykyään kokopäivätoiminen kirjailija. Hän sai arvostetun German Leander Nook Prize -kirjallisuuspalkinnon vuonna 2005. == Bibliografia == *The Mistmantle Chronicles Book 1 : Urchin of the Riding Stars (Suom. Orrin, Usvasaaren sankari) *The Mistmantle Chronicles Book 2 : Urchin and the Heartstone (Orrin ja Sydänkivi) *The Mistmantle Chronicles Book 3 : The Heir of Mistmantle (Orrin ja Usvasaaren perillinen) *The Mistmantle Chronicles Book 4 : Urchin and the Raven War (Orrin ja korppisota) *The Mistmantle Chronicles Book 5 : Urchin and the Rage Tide *The Life Shop *A Friend for Rachel *Hold My Hand and Run *Ghost at the Window' *The Octave of Angels *Never Wash Your Hair *The Worst of the Vikings *The Mean Dream Wander Machine *The Doughnut Dilemma *Winner *My Guinea Pig is Innocent *Snow Troll *Black Death *Threads of Deceit Luokka:Englantilaiset kirjailijat Luokka:Englantilaiset fantasiakirjailijat Luokka:Englantilaiset lasten- ja nuortenkirjailijat
Pintasalama

Pintasalama tarkoittaa suhteellisen kirkasta pilven valaistumista pilvisalaman yhteydessä. Se ei ole varsinainen salama tai purkaus, vaan nimi tulee siitä, että pilven pinta näyttää hohtavan iskun aikana. Ilmiö syntyy, kun pilven jääkiteet sirottavat salamakanavasta lähtenyttä valoa kuten mattapintainen lampunvarjostin. Hämähäkkisalamaa sen sijaan pidetään varsinaisena pintasalamana. == Lähteet == Luokka:Salamat Luokka:Pilvet
Vosges

Vosges [] on Ranskan departementti numero 88. Se on nimetty Vogeesien vuoriston () mukaan. Vosges sijaitsee Koillis-Ranskassa, Lorrainen hallintoalueella. Departementti on pinta-alaltaan 5 874 neliökilometriä, ja siellä on 378 830 asukasta (2011). Vosgesin pääkaupunki on Épinal. Vosges on jaettu edelleen kolmeen arrondissementtiin, 31 kantoniin ja 515 kuntaan. Vosges oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Vosges muodostettiin osasta historiallista Lothringenin provinssia (nyk. Lorraine). == Katso myös == * Luettelo Vosgesin kunnista == Lähteet == == Aiheesta muualla == * Vosgesin departementin kotisivut *
Walking with a Ghost

__NOTOC__ Walking with a Ghost on yhtyeen The White Stripes EP, joka julkaistiin joulukuussa 2005, kuusi kuukautta albumin Get Behind Me Satan jälkeen. Kappaleen "Walking with a Ghost" on kirjoittanut kanadalainen duo Tegan and Sara, ja kappale on myös heidän albumillaan So Jealous (2004). == Kappaleet == Kaikki kappaleet kirjoittanut Jack White, ellei toisin mainittu. # # # # # * Kappaleet 3 & 4 nauhoitettu live-esityksestä 15. elokuuta 2005 (lähetetty radiosta 6. syyskuuta 2005) losangelesilaiselle 89.9 KCRW -radiolle * Kappaleet 2 & 5 nauhoitettu live-esityksestä 1. kesäkuuta 2005 Manausissa, Brasiliassa * Kaikki kappaleet ovat myös albumin Get Behind Me Satan singlejen B-puolilla. == Arvostelut == * Allmusic: Allmusic review == Lähteet == Luokka:Vuoden 2005 EP:t Luokka:The White Stripesin albumit
Oulunkylän siirtolapuutarha

Oulunkylän siirtolapuutarha on vuonna 1940 perustettu siirtolapuutarha Helsingin Oulunkylän Veräjälaaksossa, Vantaanjoen varressa. Siellä on 203 mökkiä. == Siirtolapuutarha == Oulunkylän siirtolapuutarhayhdistyksen puheenjohtaja on vuodesta 1984 ollut Raili Wilén. Yhdistys vastaa palstojen vuokraamisesta ja huolehtii talkoovoimin yleisten alueiden hoidosta. Vantaanjoen tulviminen haittaa ajoittain siirtolapuutarhaa. Tulvavalli valmistui vuonna 2016 ja sitä korotettiin vuonna 2017. Aiemmin joesta oli laadittu tulvakartta, josta siirtolapuutarhan vaarankohdat näkyivät.Pajari, Katriina: Tulvan uhka varjostaa Oulunkylän siirtolapuutarhaa. Helsingin Sanomat 22.6.2007. Luettu 20.3.2017 Siirtolapuutarhassa on käytöstä poistettu vesitorni, jonka korkeus on noin yhdeksän metriä ja tilavuus noin 50 m³. == Lähteet == * Kaupunginosat.net. Luettu 24.7.2007 === Viitteet === == Aiheesta muualla == * Oulunkylän siirtolapuutarhayhdistyksen kotisivut Luokka:Helsingin siirtolapuutarhat Siirtolapuutarha
Rhamphorhynchus

Rhamphorhynchus oli jurakaudella noin 170–150 miljoonaa vuotta sitten elänyt pitkähäntäinen pterosaurus. Sen pitkä nimi merkitsee ”nokkahammasta”, joka tulee sen suuresta hampaallisesta nokasta. Rhamphorhynchus oli vain 17,5 cm pitkä, mutta siipiväliä sillä oli jopa metri. Rhamphorhynchuksen ravintoa olivat luultavasti kalat, sillä sen tarkat leuat sopivat hyvin kalastamiseen matalikoista. == Fossiililöydöt == Useita Rhamphorhychuksen lähes täydellisesti säilyneitä fossiileita on löydetty Saksan Solnhofennin kallkkikivikerrostumista, joista voi jopa nähdä siipien ohuet hienorakenteet. Muita sen fossiileita on löydetty Afrikasta Tansaniasta. Luokka:Lentoliskot
Berghamn (Nauvo)

Berghamn on Nauvon pääsaaren eteläpuolella sijaitseva saari ja kylä. 64 hehtaarin kokoisella saarella asuu nykyään ympärivuotisesti kuusi ihmistä, mutta kesäisin mökkiläisten myötä määrä moninkertaistuu. Vuonna 2007 vakituisia asukkaita oli kolme. Saari on hyvä satamapaikka eteläisellä Saaristomerellä – satamapaikkaa ovat käyttäneet jo viikingit. Maakirjojen mukaan saarella on asuttu 1500-luvulta lähtien. Enimmillään asukkaita on ollut 1800-luvun lopulla, yli 40. He elättivät itsensä kalastamalla ja hylkeenpyynnillä sekä linnustuksella ja karjaa pitämällä. Verot maksettiin kalassa. Saarelle asennettiin sähköt 1980-luvulla. Saaren pohjoinen osa on Saaristomeren kansallispuistoa, johon kuuluu perinnemaiseman muodostama Västerbyn kalastajatila. Tilan päärakennus on sisustettu 1940–50-lukujen tyyliin. Berghamnnin kylä on myös osa Museoviraston valtakunnallisesti merkittäväksi rakennetuksi kulttuuriympäristöksi määrittelemää Länsi-Turunmaan ulkosaariston kyläasutusta. ==Liikenneyhteydet== Yhteysalus M/S Baldur liikennöi säännöllisesti Nauvon Pärnäisistä Berghamniin. Saarella on vierasvenesatama. Maantieyhteyttä ei ole. ==Lähteet== * ===Viitteet=== ==Aiheesta muualla== *luontoon.fi: Berghamnin perinneympäristö ja luontotupa Luokka:Nauvon kylät Luokka:Paraisten saaret
Berghamn

Berghamn-nimisiä saaria on Suomessa useita. Tunnetuimpia ovat *Berghamn (Nauvo) *Berghamn (Houtskari) * Berghamn, lauttasatama Ahvenanmaalla Eckerössä.
Hämähäkkisalama

Hämähäkkisalama on pilvisalama tai ilmasalama, joka purkautuu pilven pintaa pitkin haarautuen samalla voimakkaasti. Ilmiön todennäköisenä syynä pidetään sitä, että pilven pinnalla on tavallista enemmän varjostusvarausta neutraloitavaksi. Samantapaisia purkauksia esiintyy tulivuorenpurkausten synnyttämien tuhkapilvien pinnalla. Jälkimmäisessä varauksien arvellaan olevan peräisin eräänlaisesta hankaussähköstä eikä ukkospilvelle luonteenomaisesta jäähiukkasten varautumisesta. == Lähteet == Luokka:Salamat
Kelloselän rautatieasema

Kelloselän rautatieasema (, ratakm 1135+115) on lakkautettu rautatieliikennepaikka Sallan kunnan Kelloselän kylässä Suomen rataverkkoon kuuluvalla rataosalla . Liikennepaikka on itäisin asema ennen Venäjän rajaa. Kelloselästä on rataa pitkin rajalle 8,1 kilometriä, mutta rajan ja Kelloselän välinen rata ei ole ollut käytössä sotien jälkeen. Kelloselkä avattiin liikenteelle 8. joulukuuta 1941. Asemarakennus rakennettiin vuonna 1943 poikkeuksellisesti vinottain ratalinjaan nähden. Liikennepaikka avattiin sotien jälkeen uudelleen liikenteelle 31. maaliskuuta 1947. Henkilöliikenne oli lakkautettuna vuosina 1949–1961, mutta sitä jatkettiin vuosina 1961–1967. Henkilöliikenne lakkautettiin lopullisesti 28. toukokuuta 1967. Asemarakennus siirtyi Senaatti-kiinteistöille 2007 ja sitä kautta myyntiin. Kaikki liikenne Kelloselkään loppui 9. joulukuuta 2012, kun Isokylän itäpuolinen rataosuus lakkautettiin. Ennen lakkauttamista Kelloselän asemaa käytettiin pelkästään ajoittaisiin puutavarakuljetuksiin. == Lähteet == Luokka:Sallan liikenne Luokka:Sallan rakennukset ja rakennelmat Luokka:Lapin lakkautetut rautatieliikennepaikat
Kapteeni Keltaparta

Kapteeni Keltaparta (Yellowbeard) on komediafilmi vuodelta 1983. Sen käsikirjoitti Monty Pythonin Graham Chapman yhdessä David Sherlockin kanssa ja ohjauksesta vastasi Mel Damski. Pääosia näyttelevät Peter Boyle, Monty Pythonin jäsenet Graham Chapham, Eric Idle ja John Cleese, sekä Marty Feldman viimeisessä roolissaan. Feldman kuoli sydänkohtaukseen vuonna 1982 kuvatessaan Méxicossa. Hänen hahmonsa myöhemmin kuvattu kuolema tulee melko satunnaisena lopputuloksena: se häviää hukkumalla rikkihappoaltaaseen. Kapteeni Keltaparta on yksi elokuvista, joita Graham Chapman teki Monty Pythonin hajottua. John Cleese teki roolin elokuvaan vain uskollisuudestaan Chapmanille. Luettuaan elokuvan käsikirjoituksen hän piti sitä yhtenä huonoimmista lukemistaan. Pilapiirtäjä Sergio Aragonés oli kuvaamassa roolia samalla studiolla Keltaparran kuvauksen aikaan ja tapasi Feldmanin säikäyttäen tämän. Feldman kuoli seuraavana päivänä. Aragonés on kertonut tarinoita tapahtumissa iskulauseen ”Minä tapoin Marty Feldmanin” kanssa. David Bowiella oli elokuvassa cameorooli haita esittävänä merimiehenä. Merirosvoalus nimettiin ”Edithiksi” Chapmanin äidin mukaan. == Juoni == Merirosvokapteeni Keltaparta (Chapman) onnistuu suorittamaan koko 20-vuotisen, veropetoksesta saamansa vankeustuomion huolimatta raskaista vuosista, jotka hän vietti terrorisoiden valtameriä. Koska hän ei ole paljastanut valtavan aarteensa sijaintia, kasvattaa Kuninkaallinen laivasto hänen vankeuttaan 140 vuodella toivoen salaa, että hän pakenisi etsimään aarrettaan. Keltaparta pääseekin pakenemaan ja lähtee aarteenetsintään poikansa Danin (jonka isästä ei ole ihan täyttä varmuutta), Danista huolta pitäneen lordi Lambournin (Cook) ja tämän ystävän tohtori Gilpinin (Hordern) kanssa. Valitettavasti aarteen perässä ovat myös Keltaparran entinen, petollinen puosu Moon (Boyle) apurinsa Gilbertin (Feldman) kanssa sekä Kuninkaallisen laivaston komentaja Clement (Idle) apunaan kuuro Pew (Cleese) ja Danin äiti Betty (Kahn)... == Vastaanotto == Helsingin Sanomien Helena Ylänen luonnehti elokuvaa irvokkaaksi farssikomediaksi, jollaisilla on käyttöä silloin kun aiheena on jotain tärkeämpää kuin merirosvoilu ja aarteenetsintä. ”Kun filmi ei saa mitään mehukasta irti edes inhimillisestä ahneudesta, se jää kieppumaan irralliseksi toheloinniksi.” Video-oppaassa vuodelta 1994 Asko Alanen kuvasi elokuvaa ”tyrmistyttävän epähauskaksi” huolimatta nimekkäistä näyttelijöistä. Hän antoi elokuvalle tähtien sijasta pommin, mikä vastaa sanallista arviota ”täysin epäonnistunut tekele”. == Lähteet == == Aiheesta muualla == * * Luokka:Vuoden 1983 brittiläiset elokuvat Luokka:Brittiläiset komediaelokuvat Luokka:Merirosvoelokuvat
Varova

Varova Oy on suomalainen huolinta- ja kuljetusliike, joka palvelee ulkomaankauppaa harjoittavia vienti- ja tuontiyrityksiä. Varova Oy tarjoaa maantiekuljetuksia, merirahtia, lentorahtia, rautatiekuljetuksia ja huolintaa, sekä toimitusketjun hallinnan ratkaisuja. Varova työllistää vähän alle 100 henkilöä ja sillä on neljä toimistoa Suomessa. ==Historia== Varova Oy perustettiin vuonna 1948. Leevi K. Laitinen lunasti Varovan osakekannan perheelleen 1960-luvun alussa. Siitä saakka Varova on ollut yksityinen perheyritys. Varovan kansainvälinen liikenne laajeni voimakkaasti 1980–1990-luvuilla, jolloin myös Kaukoidän kuljetukset ja lentorahti tulivat osaksi yhtiön liiketoimintaa. Nykyään Varova Oy on yksi suurimmista suomalaisomistuksessa olevista alan yrityksistä. ==Palvelut== *Euroopan liikenteessä Varovalla on säännölliset viikoittaiset kuljetusyhteydet kaikkiin Euroopan maihin. *Merikuljetukset järjestetään kaikkiin maanosiin. Kaukoidän, Intian niemimaan ja Yhdysvaltain tuonti- ja vientikuljetukset ovat merkittävimmät liikenteet. *Lentorahtia Varova hoitaa IATA-huolitsijana *Huolinta kuten vienti- ja tuontitullaus, tullitariffiointi ja tilastointi kuuluvat Varovan ydinosaamiseen *Projektikuljetukset *Vienti- ja tuontikuljetukset Venäjälle ==Lähteet== Luokka:Suomalaiset logistiikkayhtiöt Luokka:Suomalaiset perheyritykset Luokka:Helsinkiläiset yritykset
Vincenzo Maenza

Vincenzo Maenza (s. 2. toukokuuta 1962) on italialainen, kreikkalais- roomalainen painin kaksinkertainen olympiavoittaja. Maenza voitti olympiakultaa kevyimmässä eli 48 kilon painoluokassa Los Angelesin 1984 ja Soulin 1988 kisoissa. Vuonna 1987 hän voitti MM-kultaa Clermont-Ferrandissa ja EM-kultaa Tampereella. == Saavutuksia == * Olympiakultaa Los Angelesissa 1984 ja Soulissa 1988 (sarja 48 kg) * MM-kultaa Clermont-Ferrandissa 1987 (sarja 48 kg) * EM-kultaa Tampereella 1987 (sarja 48 kg) * EM-pronssia Jönköpingissä 1984 ja Ateenassa 1986 (sarja 48 kg) == Lähteet == Luokka:Italialaiset olympiavoittajat Luokka:Italialaiset kreikkalais-roomalaisen tyylin painijat Luokka:Vuonna 1962 syntyneet Luokka:Elävät henkilöt
Lod

Lod ( al-Ludd, kreikka/latina: Lydda, tiberian heprea לֹד Lōḏ) on kaupunki Keski-Israelin hallintoalueella Israelissa. Kaupungin asukasluku oli vuoden 2016 lopulla 73 608\. == Historia == thumb|vasen|Pyhän Yrjön hauta. Lodin kaupunki on hyvin vanha ja se mainitaan jo Raamatussa nimellä Lydda useita kertoja. Lodissa asui 500-luvulta eaa. aina vuoteen 70 asti paljon juutalaisia tutkijoita ja kauppiaita. Sen asema tutkijoiden ja kauppamiesten kaupunkina päättyi vuonna 70 roomalaisten valtaukseen. 200-luvulla roomalaiset antoivat kaupungille uuden nimen Diospolis. Vuonna 303 kuolluthttp://www.biography.com/people/st-george-9308958 kristitty marttyyri Pyhä Yrjö haudattiin kaupunkiin. Lod siirtyi 700-luvulla arabien hallintaan. Ristiretkeläiset onnistuivat valloittamaan kaupungin, jota he kutsuivat nimellä St. Jorge de Lidde, itselleen vuonna 1099, mutta menettivät sen jälleen 1191. Yhdistyneiden kansakuntien vuonna 1947 tekemässä päätöslauselmassa Israelin ja Palestiinalaisvaltion jaosta Lod olisi jäänyt Palestiinalaisvaltion puolelle. Kun arabivaltiot kuitenkin hylkäsivät päätöslauselman, päätti Jordania valloittaa kaupungin itselleen. Jordanian valtakausi kesti kuitenkin alle vuoden, sillä Israelin armeija hyökkäsi ja valloitti kaupungin itselleen 12. heinäkuuta 1948. Tästä alkaen kaupunki on ollut osa Israelia. Lod on Israelin valloituksen jälkeen uudelleenasutettu juutalaisilla. Kaupungissa on kuitenkin edelleen arabivähemmistö. ==Liikenne== Lod on tärkeä liikenteen solmukohta Israelissa. Kaupungin lähellä sijaitsee Israelin tärkein lentoasema, Ben Gurionin kansainvälinen lentoasema, joka aiemmin tunnettiin Lodin lentoasemana. Se työllistää suuren osan kaupungin asukkaista joko suorasti tai epäsuorasti. Lentoaseman ohella kaupungissa on merkittäviä juna- ja autoliikenteen solmukohtia."Lod." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015. ==Väestö== Lodin asukasluku vuoden 2016 lopussa oli 73 608. Noin 28 prosenttia Lodin väestöstä koostuu arabeista. ==Lähteet== ==Aiheesta muualla== Luokka:Israelin kaupungit Luokka:Arabien asuttamat paikkakunnat Israelissa
Evert Porila

Evert Martialis Porila (sukunimi vuoteen 1907 Grönfors; 30. kesäkuuta 1887 Yli-Porila, Sääksmäki – 18. huhtikuuta 1941) oli suomalainen kuvanveistäjä. Porila on veistänyt muun muassa useita sankaripatsaita. Porilan vanhemmat olivat maanviljelijä August Grönfors ja Vilhelmiina Yli-Porila. Porila oli ensin Emil Wikströmin opissa 1905–1907 ja sitten hän opiskeli Suomen Taideyhdistyksen piirustuskoulussa 1907–1909 sekä Berliinissä 1911. Porilan töitä oli esitteillä ensimmäisen kerran vuonna 1909. Wikiaineisto: Kuka kukin oli 1961 Evert Porila , viitattu 24.7.2007Kuvataiteilijamatrikkeli == Teoksia == * Vapaussodan sankarivainajien muistomerkki Jämsässä, 1920Vapaussodan sankarivainajien muistomerkki *Vapaussodan sankarivainajien muistomerkki Hartolassa, paljastettiin 24.10.1920 * Valkoisten hautamuistomerkki Kalevankankaan hautausmaalla Tampereella, paljastettiin 3.4.1921Valkoisten hautamuistomerkki, viitattu 24.7.2007 * Sankaripatsas Kemin kirkon kirkkopuistossa, 1921 * Vapaussodan sankaripatsas Rovaniemellä, 1922 Vapaussodan sankaripatsas * Vapaussodan sankarimuistomerkki Kalvolan kirkon luona, paljastettiin 26.4.1938 * August Maksimilian Myhrbergin patsas Raahessa, paljastettiin 6.10.1931 Myhrberg on saanut itselleen nimikkopuiston , viitattu 24.7.2007 * Mannerheimin patsas Tampereella, valmis 1939, paljastettiin 1956Mannerheimin patsas, viitattu 24.7.2007 === Valokuvia julkisista teoksista === Tiedosto:Evert Porila - Vapaussodan sankaripatsas (1920) - Hartolan hautausmaa, Kirkkotie 2 (Keskustie 55) - Hartola - 1.jpg|1918 sankarihautausmaan muistomerkki, 1920, Hartola. Tiedosto:Jämsä sankarimuistomerkki.JPG|1918 sankarihautausmaan muistomerkki, 1920, Jämsä. Tiedosto:Evert Porila - Sankarimuistomerkki, Maaninka (1920) - Maaningantie 33, Maaninka - Kuopio.JPG|Maaningan sankarihautojen 1918 muistomerkki, 1920, Kuopio File:Valkoisten hautamuistomerkki.JPG|Valkoisten hautamuistoemrkki, Kalevankankaan hautausmaa, 1921, Tampere. Tiedosto:Vapaussodan mm Alatornio.JPG|Alatornion vapaussodan muistomerkki, 1921, Tornio. Tiedosto:Praying Soldier Evert Porila Kemi 1924.jpg|Rukoileva sotilas, 1921, Kemi. Tiedosto:Vapaussodan sankaripatsas Orivesi.JPG|Suomen sisällissodan valkoisten sankaripatsas, 1922, Orivesi. Tiedosto:Haukipudas sankarimuistomerkki.JPG|Haukiputaan sankarimuistomerkki, 1923, Oulu. Tiedosto:Parkano 1918 muistomerkki 2.jpg|Vapaussodan 1918 sankaripatsas, 1926, Parkano. Tiedosto:Evert Porila M A Myhrbergin patsas 1931.jpg|M. A. Myhrbbergin patsas, 1931, Raahe. Tiedosto:Valkoisten muistomerkki Vesilahti.JPG|Vapaussodan muistomerkki, pronssilaatat, muistomerkki Valdemar Auttila, 1938, Vesilahti. Tiedosto:Mannerheimin patsas Tampereella.jpg|Mannerheimin patsas, 1939, Tampere Tiedosto:Lumijoki sankarimuistomerkki.JPG|Sankarihautojen muistomerkki, yhdessä taiteilija Hakasen kanssa, 1945, Lumijoki. == Lähteet == == Aiheesta muualla == Luokka:Suomalaiset kuvanveistäjät Luokka:Vuonna 1887 syntyneet Luokka:Vuonna 1941 kuolleet
Pasquale Passarelli

Pasquale Passarelli (s. 14. maaliskuuta 1957 Gambatesa, Campobasso, Italia)Sports Reference LLC on saksalainen kreikkalais-roomalaisen tyylin painija ja olympiavoittaja.Wallechinsky, s. 563 Italialaissyntyinen Passarelli paini arvokisamitaleille jo 1970-luvun lopulla, mutta hänen ensimmäinen huippuvuotensa oli 1981, jolloin hän voitti 57 kilon painoluokassa sekä MM- kultaa Oslossa että EM-kultaa Göteborgissa. Parin mitalittoman vuoden jälkeen hän sai vuonna 1984 EM-hopeaa ja painiuransa päätteeksi olympiakultaa Los Angelesin kisoissa. Hänen veljensä Claudio Passarelli voitti painin MM-kultaa Martignyssa 1989 ja osallistui olympiakisoihin kahdesti. ==Saavutuksia== * Olympiakultaa Los Angelesissa 1984 (sarja 57 kg) * MM-kultaa Oslossa 1981 (sarja 57 kg) * MM-pronssia Mexico Cityssä 1978 (sarja 57 kg) * EM-kultaa Göteborgissa 1981 (sarja 57 kg) * EM-hopeaa Bukarestissa 1979 ja Jönköpingissä 1984 (sarja 57 kg) == Lähteet == * * === Viitteet === Luokka:Saksalaiset olympiavoittajat Luokka:Saksalaiset kreikkalais-roomalaisen tyylin painijat Luokka:Saksanitalialaiset Luokka:Vuonna 1957 syntyneet Luokka:Elävät henkilöt
Keski-Israelin hallintoalue

Keski-Israelin hallintoalue () on yksi Israelin kuudesta hallintoalueesta. Hallintoalueen pääkaupunki on Ramla, suurin kaupunki on Rishon LeZion. Center Districtin asukasluku vuonna 2005 oli 1 613 700\. Israelin tilastokeskuksen mukaan asukkaista 88 prosenttia on juutalaisia, 8 prosenttia arabeja ja 4 prosenttia luokittelemattomia (suurin osa on venäläisiä, joilla on juutalaisia sukujuuria). Kaupungit Kylät Entiset kunnat * Hod HaSharon הוד השרון * Kfar Saba כפר סבא * Lod לוד (Al-Ludd arabiaksi, Lydda kreikaksi) * Modi’in- Maccabim-Re’ut מודיעין-מכבים-רעות * Ness Ziona נס ציונה * Netanya נתניה * Petah Tikva פתח תקווה * Qalansawe קלנסווה * Ra’annana רעננה * Ramlah רמלה (Ramleh arabiaksi) * Rehovot רחובות * Rishon LeZion ראשון לציון * Rosh HaAyin ראש העין * Tayibe טייבה * Tira טירה (Al-Tira arabiaksi) * Yavne יבנה * Yehud- Monosson יהוד-מונוסון * Be’er Ya’akov * Beit Dagan * Bnei Aish * El’ad * Elyakhin * Even Yehuda * Gedera * Gan Yavne * Giv’at Shmuel * Jaljulia * Kafr Qasim * Kfar Bara * Kfar Yona * Kokhav Yair * Mazkeret Batya * Pardesiya * Qiryat Ekron * Ramot Hashavim * Savyon * Shoham * Tel Mond * Tzoran-Kadima * Zemer * Kadima (yhdistetty Tzoranin kanssa; nykyään Tzoran-Kadima) * Maccabim- Re’ut (yhdistetty Modi'inin kanssa; nykyään Modi'in-Maccabim-Re'ut) * Modi’in (yhdistetty Maccabim-Re'utin kanssa; nykyään Modi'in-Maccabim-Re'ut) * Neve Monosson (yhdistetty Yehudin kanssa ja julistettu autonomiseksi alueeksi Yehud-Monossoninissa) * Tzoran (yhdistetty Kadiman kanssa; nykyään Tzoran- Kadima) * Yehud (yhdistetty Neve Monossonin kanssa; nykyään Yehud-Monosson) Luokka:Israelin hallintoalueet
Argentiinan Grand Prix 1980

Argentiinan Grand Prix 1980 oli Formula 1 -kauden 1980 ensimmäinen MM- osakilpailu. Kilpailu ajettiin Buenos Airesissa 13. tammikuuta 1980 Autódromo Oscar Alfredo Gálvezin radalla. Kuljettajat protestoivat kilpailun ajamista, koska radan asvalttipäällyste hajosi aika-ajojen aikana. Pikaisista korjaustöistä huolimatta päällyste hajosi edelleen ja aiheutti liukkaat olosuhteet radalle, minkä seurauksena moni kuljettaja keskeytti kilpailun. Suomen Keke Rosberg nousi kilpailun jälkeen ensimmäistä kertaa urallaan palkintokorokkeelle. Hän nousi lähtöruudusta 21 jokseenkin kilpailukyvyttömällä Fittipaldi-tallin ajokilla kohti kärkeä lähinnä muiden epäonnesta hyötyen. Kilpailun aikana johdossa olivat Alan Jones ja Jacques Laffite. Kotiyleisön suosikki Carlos Reutemann joutui keskeyttämään kilpailunsa, kun hänen autonsa ilmanottoaukko meni tukkoon radalla esiintyneistä roskista. Gilles Villeneuven osalta koettiin vaaratilanne, kun hänen Ferrarinsa kaasu jumiutui, minkä seurauksena hän ajautui 200 kilometrin tuntivauhdilla ratavalliin ja keskeytti kilpailun loukkaamatta kuitenkaan itseään. == Tulokset == Sija Nro Kuljettaja Talli Kierrokset Aika/Keskeytys Lähtöruutu Pisteet 1 27 Alan Jones Williams-Ford 53 1:43.24,38 1 9 2 5 Nelson Piquet Brabham-Ford 53 +24,59 4 6 3 21 Keke Rosberg Fittipaldi-Ford 53 +1.18,64 13 4 4 4 Derek Daly Tyrrell-Ford 53 +1.23,48 22 3 5 23 Bruno Giacomelli Alfa Romeo 52 +1 kierros 20 2 6 8 Alain Prost McLaren-Ford 52 +1 kierros 12 1 7 6 Ricardo Zunino Brabham-Ford 51 +2 kierrosta 16 Kesk. 22 Patrick Depailler Alfa Romeo 46 Moottori 23 Kesk. 1 Jody Scheckter Ferrari 45 Moottori 11 Kesk. 14 Clay Regazzoni Ensign-Ford 44 Alle 90 % kierroksista 15 Kesk. 20 Emerson Fittipaldi Fittipaldi-Ford 37 Alle 90 % kierroksista 24 Kesk. 2 Gilles Villeneuve Ferrari 36 Kolari 8 Kesk. 26 Jacques Laffite Ligier-Ford 30 Moottori 2 Kesk. 29 Riccardo Patrese Arrows-Ford 27 Moottori 7 Kesk. 9 Marc Surer ATS-Ford 27 Tulipalo 21 Kesk. 11 Mario Andretti Lotus-Ford 20 Polttoaineen syöttö 6 Kesk. 30 Jochen Mass Arrows-Ford 20 Vaihteet 14 Kesk. 28 Carlos Reutemann Williams-Ford 12 Moottori 10 Kesk. 12 Elio de Angelis Lotus- Ford 7 Jousitus 5 Kesk. 7 John Watson McLaren-Ford 5 Vaihteet 17 Kesk. 15 Jean-Pierre Jabouille Renault 3 Vaihteet 9 Kesk. 16 René Arnoux Renault 2 Jousitus 19 Kesk. 25 Didier Pironi Ligier-Ford 1 Moottori 3 Kesk. 3 Jean- Pierre Jarier Tyrrell-Ford 1 Kolari 18 DNQ 18 Dave Kennedy Shadow-Ford 0 Karsiutui DNQ 17 Stefan Johansson Shadow-Ford 0 Karsiutui DNQ 10 Jan Lammers ATS-Ford 0 Karsiutui DNQ 31 Eddie Cheever Osella-Ford 0 Karsiutui == Muuta == * Alain Prostin ensimmäinen kilpailu ja MM-piste. * Ricardo Zuninon paras sijoitus (7. sija) Luokka:Formula 1 -kausi 1980 Luokka:Argentiinan Grand Prix
Kelloselän koulu

thumb|Kelloselän koulu kesäkuussa 2015 Kelloselän koulu oli kaksiopettajainen koulu Sallan kunnassa, Kelloselän kylässä. Koulu oli perustettu vuonna 1926 ja se oli yksi Sallan kunnan vanhimpia kouluja. Koulussa käytiin peruskoulun luokkia 1.–6. Koulun oppilasmäärä viimeisenä toimintavuonna oli 28. Koulu lakkautettiin vuonna 2014. ==Historia== Kelloselän koulu on perustettu vuonna 1926. Kelloselän koulu on historiansa aikana vaihtanut nimeä usein. Neljä ensimmäistä vuotta vuoteen 1930 koulu kantoi nimeä Kello–Aatsinki, koska läheisen Aatsingin kylän lapset saivat myös koulussa opetusta. Sitten nimenä vuoroin ovat olleet Kelloselkä (1930–35, 1937–47 ja 1956–) ja Kello (1935–37 ja 1947–1956), jota nimeä SVT:n mukaan koulu kantoi myös koulun aloitusvuonna. Kun Oulun seudulla Haukiputaan Kellon kylässä oli samanniminen koulu, on sekaannusten välttämiseksi vuodesta 1956 koulun nimenä ollut Kelloselkä.Lapin koulutushistoria – Kirkollinen alkuopetus, kansa-, perus- ja oppikoulut, osa 1 Koulu toimi aluksi Pekkalan pirtissä josta siirryttiin uuteen koulurakennukseen 1930-luvun alussa. Tämä komea hirsinen koulurakennus tuhoutui kuitenkin Talvisodassa. Välirauhan aikana koulu toimi parakkirakennuksessa. Sotien jälkeen koulu toimi Armas Usvalalta vuokratuissa tiloissa, kunnes 1947 saatiin uusi koulurakennus poltetun koulun tilalle. Koulu muuttui kolmeopettajaiseksi 1950. Lisätilaa tarvittiin ja uusi koulurakennus otettiin käyttöön 1960. Vanhaa ja uutta koulurakennusta on saneerattu jälkeenpäin useaan otteeseen. Kelloselän koulupiiriin liitettiin 1970-luvulla Vaadinselän ja Tuohikylän koulujen oppilaat. ==Lähteet== ==Aiheesta muualla== *Kelloselän koulun sivut Luokka:Salla Luokka:Suomen peruskoulut
Live (Alice in Chains)

Live on grunge-yhtye Alice in Chainsin livealbumi, joka julkaistiin 5. joulukuuta 2000 levy-yhtiöstä Columbia Records. Se on yhtyeen ainoa live- albumi akustisen albumin Unplugged kanssa. Kaikki muut albumin kappaleet on julkaistu yhtyeen aikaisemmilla albumeilla, paitsi "Queen of the Rodeo", vaikkakin koko konsertti oli julkaistu jo aikaisemmin kokoelmaboksilla Music Bank. ==Kappaleet== # # # # # # # # # # # # # # ==Kokoonpano== * Jerry Cantrell – laulu, kitara * Mike Inez – basso * Layne Staley – laulu, kitara * Sean Kinney – rummut * Mike Starr – basso Tuotanto * Mark Naficy – miksaus * Stephen Marcussen – masterointi * Tony Wilson – tuottaja, miksaus * Peter Fletcher – tuottaja * Mike Walter – insinöörityö * Mary Maurer – design * Marty Temme – valokuvaus * Brandy Flower – design == Aiheesta muualla == * * Luokka:Vuoden 2000 konserttitallenteet Luokka:Alice in Chainsin albumit
Pilvisalama

Pilvisalama on salamapurkaus, jossa neutraloituvat varausalueet ovat kokonaan pilven sisällä. Ne voivat olla joko saman konvektiosolun sisällä (pilvessä) tai eri soluissa. Tällöin voidaan puhua vastaavasti pilvensisäisestä tai pilvienvälisestä salamasta. Yleensä ilmiö syntyy pilven keskiosan negatiivisen ja yläosan positiivisen varauskeskuksen välisestä purkauksesta, jossa varausalueet neutraloituvat. Tavallisesti koko kanava on pilven sisällä, jolloin välähdys nähdään vain epämääräisenä pilven valaistumisena. Pilvisalamoita esiintyy yleensä maasalamoita enemmän. Tropiikissa niiden osuus on suhteellisesti suurempi kuin korkeammilla leveysasteilla. Pilvisalama alkaa useimmiten positiivisen varauskeskuksen alapuolelta "huiskupurkauksena", joka vastaa maasalaman esisalamaa. Kanavan varaus neutraloituu useina peräkkäisinä paluupurkauksina eli rekyylipurkauksina (pilvisalaman K-purkauksina). Kanavan päät haaroittuvat voimakkaasti. == Lähteet == Luokka:Salamat Luokka:Pilvet
Euran Pallo

Euran Pallo (lyh. EuPa) on Eurassa toimiva jalkapalloseura, joka on perustettu vuonna 1954. Seuran edustusjoukkue pelaa kaudella 2024 Suomen viidenneksi korkeimmalla sarjatasolla Länsi-Suomen Kolmosessa. EuPa:n kotikenttä on Euran urheilukeskuksessa sijaitseva Euran Wembley. == Historia == EuPa perustettiin toukokuussa 1954 Euran Raikun jalkapallojaoston korvaajaksi. EuPa pelasi kotiottelunsa aluksi Kauttuan pallokentällä, kunnes siirtyi nykyiselle kotikentälleen vuonna 1989. EuPa on historiansa aikana esiintynyt Suomen kolmanneksi korkeimmalla sarjatasolla Kakkosessa 11 kauden ajan. Edellisen kerran EuPa pelasi Kakkosessa vuonna 2004. EuPa:n menestyksekkäin kausi om 1995, jolloin seura sijoittui Kakkosen länsilohkossa toiseksi ja pelasi Ykkösen karsinnoissa FC Honkaa vastaan. Molemmat karsintaottelut päättyivät tasan, mutta Honka nousi Ykköseen vierasmaalisäännön perusteella. Vuonna 1989 EuPa selvisi Suomen Cupissa 16 parhaan joukkoon ja kohtasi 7. kierroksen ottelussa SM-sarjassa pelanneen Rovaniemen Palloseuran. EuPa johti ottelua varsinaisen peliajan lisäajalle saakka, mutta hävisi lopulta jatkoajalla. EuPa selvisi kuitenkin Helsingin olympiastadionilla pelattuun cupin pikkufinaaliin, jonka se hävisi Mäntän Valolle. RoPS:ia vastaan pelatussa ottelussa syntyi EuPa:n yleisöennätys 1 500 katsojaa. Tunnetuimpia EuPa:n kasvatteja ovat Ari Valvee, Jutta Rantala ja Hanna Ruohomaa. 1980-luvun lopusta lähtien EuPa teki yhteistyötä useiden eri brittiseurojen kanssa, jonka ansiosta seuraan saapuivat pelaamaan muun muassa Valioliigassa esiintyneet Scott Green ja Micah Hyde, joka on edustanut myös Jamaikan maajoukkuetta. == Lähteet == == Aiheesta muualla == *Euran Pallon kotisivut Luokka:Suomalaiset jalkapalloseurat Luokka:Euralaiset urheiluseurat Luokka:Vuonna 1954 perustetut urheiluseurat